નવી દિલ્હીઃ અમેરિકાના રાષ્ટ્રપતિ ડોનાલ્ડ ટ્રમ્પની નવી નીતિને કારણે જમ્મુ-કાશ્મીરના બે એથ્લીટ્સને નવી દિલ્હી ખાતેના અમેરિકન દૂતાવાસે વિઝા આપવાનો ઇનકાર કરી દીધો છે. એક એથ્લીટનું નામ તનવીર હુસેન છે, જ્યારે બીજાનું નામ આબિદખાન છે. તેઓએ જણાવ્યું કે ન્યૂયોર્કના સારનેક વિલેજમાં ૨૫ ફેબ્રુઆરી, ૨૦૧૭થી શરૂ થઈ રહેલી સ્નો શૂ ટૂર્નામેન્ટમાં બંને ભાગ લેવાના છે. વિઝા પ્રાપ્ત કરવા માટે અમેરિકન દૂતાવાસમાં અેપ્લાય કર્યું હતું. ૨૪ વર્ષીય તન્વીરે જણાવ્યું કે આ ટૂર્નામેન્ટ વર્લ્ડ સ્નો શૂ ફેડરેશન દ્વારા આયોજિત થઈ રહી છે. ફેડરેશન દ્વારા આ ટૂર્નામેન્ટમાં ભાગ લેવા માટે આમંત્રણ મળ્યું હતું.